Alex Britti

## Biografia
A dizisete ani, el fonda el primo grupo de zènare blues e el taca łaorar inte i łocałi romani e a cołaborar co muzicisti foresti in Itałia, da Louisiana Red a Buddy Miles e Billy Preston, fin a ła tournée eoropea co Rosa King. El suceso 'rente el grando pùblego el riva inte l'istà de'l 1988, co'l só singoło *Solo una volta (o tutta la vita)* rezbalsa a'l primo posto de łe clasifeghe itałiane. A dir el vero el pùblega el so primo àlbun za inte'l 1992 co'l titoło senplise "Alex Britti" restà scuazi sconosùo, A dovarà pasàr ben 6 ani 'vanti che un novo disco veda el ciaro.

Inte l'otobre de'l 1998 el gà publegà l'àlbun *[[it-Pop]]*, che'l ga vendùo pì tresentomìłe copie.

Inte'l 1999 el ze rivà a partesipàr a'l Festival de Sanremo vinsendo inte ła categoria Nove Proposte co ła canson *Oggi sono io*, che calche ano drìo ła ze stà insidesta anca da Mina.
Inte'l 2000 el gà publegà el só segondo àlbun. *La vasca* e i so do singołi *Una su 1.000.000* e *La vasca* ło gà menà da nòvo so'i primi posti de łe clasifeghe.

Inte'l 2001 el gà partesipà da novo al Festival de Sanremo co *Sono contento*, che se gà clasifegà al sètemo posto. El 5 zenaro 2002 el ze infrà i super ospiti so Rai Uno de'l programa *Un Ponte intrà le stelle*, ła Curcuma dei putełi vìteme de łe guère e de'l tarorizmo, prezentà da Mara Venier e produzesto da Ruggero Pegna e "Far Film", co el Patrosinio de l'Alto Comisariato de łe Nasion Unìe par i Refuziài.

Inte'l 2003 el torna a'l festival co *7000 caffè* (el se gà clasiegà segondo suito dopo Alexia). Po' el gà publegà el só terso àlbun "3" che'l  contien anca i só ùnjołi, *La vita sognata* e *Lo zingaro felice*.

Inte'l 2005 el gà publegà so cuarto àlbun da'l titoło "Festa", dove che A ze prezente tre canson conponeste in cołaborasion co Maurizio Costanzo. Da l'àlbun ze stài estraesti tre singołi: "Prendere O Lasciare", "Festa" e "Quanto Ti Amo".

Inte'l 2006 el ze tornà a'l Festival de Sanremo co "...Solo co te", clasifegandose terso inte ła categoria òmeni. Inte'l steso ano da ła cołaborasion co Edoardo Bennato nase el doto "Notte di mezza estate" cołaborasion che ła  porta i do a ziràr tuta Itałia co un tour che łi gà visti ezibirse insieme.
right|250 px|thumb|Britti durante na pauza so'l video de ła canson "Quanto ti amo"

El 29 setenbre 2007 el ga rezistrà inte i studi de Mtv Itàlia el segondo MTV unplugged italian de ła storia: el conserto che'l rivizita i conseti de'l ghitarista in varsion acùstega patòca, el ze venjesto fora el 1° febraro 2008, in un cofaneto a preso spesiałe Cd+Dvd e, inazonta, za el ze stà trazmetesto so' Mtv el 28 zenaro 2008.
Inte'l conserto ze za prezente anca un brano za de l'àlbun La vasca. *Milano*, primo singoło estraesto da l'àlbun ze stà trazmetesto da łe radio e da Mtv steso a partir da zenaro 2008. Da'l segondo MTV Unplugged itałian ze stà estraesto anca un novo singoło Favole. Inte'l só grupo in 'st'ùltemo łaoro: Luca Scorziello a łe parcusion, Stefano Sastro al piano, Luca Trolli a ła bataria, Emanuele Brignola al contrabaso, Monica Hill e Gabriella Scalise a łe voze, Hugo Tempesta al mixer.

Inte'l 2009 el ga sonà ła ghitara inte l'ùltemo disco de Claudio Baglioni "Q.P.G.A" inte ła ła canson "Piazza del Popolo".

El 25 setenbre 2009 A ze venjùo so'l marcà el singoło "Piove", seguìo, el novenbre, da l'insìda de'l novo àlbun de inediti intitołà 23. Spartìse infati co łù questa nova aventura discografica "mostri sacri" cofà el basista Darryl Jones (Miles Davis, Sting, Eric Clapton, Rolling Stones), el baterista Paco Sery (xa inte el Joe Zawinul Syndacate, muxicista çełebrà da Jaco Pastorius e Wayne Shorter), el sasofonista Bob Franceschini (infra i altri, co Mike Stern) e l'arpista Cecilia Chailly (sołista afermàda e za a'l fianco, intra i altri, de Fabrizio De Andrè, Mina, Ludovico Einaudi).
Inazonta a l'albun ga partesipà uno dei nomi itałiani pì iłustri de'l momento, cueło de'l viołinista e aranzador Davide Rossi, za a'l fianco de Brian Eno, Robert Fripp, The Verve, Golfrapp, Royksopp e ultemamente a'l łaoro par i archi de "Viva la Vida" dei Coldplay.

El 6 novenbre A ze stà pubelgà el só novo sito ofisiałe wwww.alexbritti.com par el cuało Alex Britti el ga parsonalmente conponesto ła cołona sonora co do trase strumentałi inedite.

Inte'l 2011 el rełasa el singoło Immaturi cołona sonora de l'omònemo film Immaturi de Paolo Genovese.

## Discografia
### Albun uficiałi
* 1992 - *Alex Britti*
* 1998 - *[[Il Pop]]*
* 2000 - *[[La vasca]]*
* 2003 - *[[3]]*
* 2005 - *[[Festa]]*
* 2009 - *[[23]]*

### EP
* 2003 - *[[Tribe generation EP]]*

### Racolte
* 2011 - *[[Best of (Alex Britti)]]*

### Live
* 2008 - *[[Alex Britti MTV Unplugged]]*

### Singołi
* 1998 - *[[Gelido]]*
* 1998 - *[[Solo una volta o tutta la vita]]*
* 1999 - *[[Da piccolo]]*
* 1999 - *[[Se non ci sei]]*
* 1999 - *[[Oggi sono io]]*
* 1999 - *[[Mi piaci]]*
* 2000 - *[[Una su 1.000.000]]*
* 2000 - *[[La vasca]]*
* 2001 - *[[Sono contento]]*
* 2001 - *[[Io co la ragazza mia tu co la ragazza tua]]*
* 2003 - *[[7000 caffè]]*
* 2003 - *[[Lo zingaro felice]]*
* 2003 - *[[La vita sognata]]*
* 2005 - *[[Prendere o lasciare]]*
* 2006 - *[[Festa]]*
* 2006 - *[[Quanto ti amo]]*
* 2006 - *[[Solo co te]]*
* 2006 - *[[Notte di mezza estate]]*
* 2008 - *[[Miłan|Milano]]*
* 2008 - *[[L'Isola che non c'è]]* (cover de Edoardo Bennato)
* 2009 - *[[Piove]]*
* 2009 - *[[Buona fortuna]]*
* 2010 - *[[L'attimo par sempre]]*
* 2011 - *[[Immaturi]]*

### Singołi in Hit Parade

## Cover
* Inte el 2000 el cantante spagnoło Sergio Dalma gà reałixà na cover del brano *Solo una volta (o tutta la vita)* de Alex Britti cantàda in spagnòło e intitołà *Solo una vez*. El brano xe stà interpretà in doto col steso Alex Briti e xe stà incluxo inte el albun *Nueva Vida* de Sergio Dalma.
* Inte el 2001 ła cantante Mina gà reałixà na cover de *Oggi sono io* publicà in un CD singoło

## Merchandising
Inte el 2010 l'entourage del cantante mete in comercio na łinea de prodoti personałixài col nome de Alex Britti.

## Note


## Altri progeti

## Łigadure foreste
* Sito uficiałe de Alex Britti